אמנון לוי

אמנון לוי (נולד ב-18 באוגוסט 1955) הוא עיתונאי, מחזאי ומנחה טלוויזיה ישראלי.

ביוגרפיה
לוי גדל בראשון לציון. בן זקונים לשאול, פועל בבית חרושת לשמן שעלה מסוריה, וגניה לוי. שירת כמדריך למקצועות הקשר בבה"ד 7 וכקשר בסדיר, וכלוחם בגדוד באוגדת צאלים במילואים. לוי למד פילוסופיה והיסטוריה בקמפוס גבעת רם של האוניברסיטה העברית בירושלים.

קריירה כעיתונאי ומחזאי
החל את דרכו בעולם התקשורת כדובר מפ"ם. כמו כן שימש כעוזר פרלמנטרי של חברת הכנסת חייקה גרוסמן. ב-1983 ניגש לראיון עבודה בגלי צה"ל, ונדחה על ידי יוסי עבאדי בטענה כי הוא מזוהה פוליטית בעוד שדובר רצ התקבל במקומו. לאחר מכן עבר לעיתון "חדשות" שבו עבד עשר שנים, ובמסגרתו היה כתב בכנסת, סיקר את משרדי התקשורת, הקליטה, האנרגיה והדתות; כתב בניו יורק, כתב לענייני חרדים, פרשן ובעל טור סאטירי במוסף. עיקר עבודתו העיתונאית סיקרה את החרדים ובשנת 1988 כתב את הספר "החרדים", העוסק בחברה החרדית, שנכתב על בסיס ניסיונו ככתב לענייני חרדים. הספר היה לרב-מכר.

ככתב לענייני חרדים סיקר רבות את מפלגת ש"ס, שהייתה אז כוח עולה בפוליטיקה הישראלית, והיה מקורב לאנשי המפלגה ובראשם אריה דרעי. בשנת 1990, לאחר שנחשפה פרשת השוחד של דרעי, כתב לוי שמגיעה לו חזקת החפות וביקר עיתונאים ואת המשטרה, שחרצו את גורלו בטרם החל משפטו. דרעי מצידו ניסה לשכנע את לוי לפרסם תמליל מזויף של האזנת סתר, שהקליטו אנשיו, של שיחת טלפון בין העיתונאי מרדכי גילת למפכ"ל המשטרה יעקב טרנר. התמליל המזויף כלל כביכול תיאום בין השניים ודברי גזענות שאמר טרנר. לאחר שלוי ביקש את ההקלטה המקורית לפני שיפרסם אותה, הסתבר לו שהתמליל מזויף.

אמנון לוי הוא גם מחזאי, שכתב יחד עם רמי דנון שישה מחזות:
 "שיינדלה" - עלתה ב ב-1993, ושוב בתיאטרון בית ליסין בסוף 2010.
 "תיקון חצות" - עלתה ב ב-1996.
 "הצמה של אבא" - עלתה ב ב-2004, ושוב ב-2017 ב"הבימה".
 "גפן בלאדי" - עלתה ב ב-2007.
 "ולנטינו" - עלתה בתיאטרון בית ליסין ב-2010.
 "תיקון" - עלתה ב ב-2019
 "בשר וחלב" בתיאטרון ארצי מיסודו של סמי לוי ב-2025

בשנים 2014–2015 כתב טור אישי במגזין "ליברל".

קריירה בטלוויזיה
במקביל לעבודה בעיתונות הכתובה החל לוי להגיש את התוכנית "תיק תקשורת" בטלוויזיה החינוכית. לוי היה המנחה הראשון של תוכנית זו עם עלייתה לאוויר בשנת 1991 והנחה אותה במשך כשנתיים עד שנת 1993. במקביל, במשך חמש שנים הנחה את התוכנית "ערב חדש". אחר כך עבר להגיש את התוכניות הפוליטיות "השבוע" ו"בארבע עיניים" בשידורי טלעד בערוץ 2.

בשנת 1997, כאשר התפטר יאיר לפיד מהגשת תוכנית הבידור "סוגרים שבוע" ב, לוי מונה להחליפו לתוכנית אחת, ולבסוף היה למגיש הקבוע. ביולי 1998 חתם על חוזה בלעדי עם שידורי "טלעד" בערוץ 2, ובסוף 1998 החל להגיש בימי ראשון את תוכנית האירוח "פותחים שבוע". עם חילופי ימי השידור בין זכייני ערוץ 2, באוקטובר 1999, עברה התוכנית לימי שישי וחזרה לשם "סוגרים שבוע".

בתחילת 2001 חזר להגיש את תוכנית האקטואליה "השבוע" בימי חמישי ב"טלעד".

בשנת 2002 החל להגיש את תוכנית התחקירים "שומר מסך", שעברה לערוץ 10 בנובמבר 2005, לאחר סיום שידוריה של הזכיינית "טלעד" בערוץ 2. ב"שומר מסך" הרבה לוי לבקר תופעות של בירוקרטיה צרכנות וחשיפת מעשי הונאה.

בשנת 2011 החל להנחות את תוכנית התחקירים "פנים אמיתיות" בערוץ 10, שהחליפה את "שומר מסך".

באפריל - מאי 2012 שודרה בערוץ 10 הסדרה הדוקומנטרית "חרדים" שערך יחד עם איתי דנקנר. בשלושת הפרקים ששודרו הציג לוי את חייו של הציבור החרדי בישראל. הסדרה זכתה לרייטינג של 16.4% בממוצע, והפכה בכך לסדרה הדוקומנטרית הנצפית ביותר בתולדות הערוץ. באוגוסט 2012 שידר תוכנית המשך על חרדים אנוסים.

באוגוסט 2013 הגיש את הסדרה הדוקומנטרית בת ארבעה פרקים "השד העדתי" בערוץ 10 שעסקה בשסע העדתי בישראל בין אשכנזים ומזרחים. הסדרה עוררה דיון ציבורי על הפער העדתי בישראל, כשהציגה את הפער הכלכלי, החברתי והמעמדי מהזווית המזרחית. במסגרת הסדרה, הביא אמנון לוי מחקרים, ראיונות ומפגשים אישיים.

ביוני 2016 הגיש את הסדרה הדוקומנטרית "החרדיות" (בת ארבעה פרקים) בערוץ 10.

בפברואר 2019 הגיש בערוץ 13 הסדרה "הגאנגסטרים", על עולם הפשע.

ב-16 בינואר 2019 החל להגיש את תוכנית האקטואליה היומית "שש - אמנון לוי" בערוץ 13.

בשנת 2023 שיחק בתפקיד אורח בסדרה "השגרירות".

ב־11 בפברואר 2024 הודיע לוי על פרישתו מרשת 13.

ב-29 בפברואר 2024 שידר לוי את תוכניתו האחרונה ברשת 13.

ב-15 לדצמבר 2025 בעקבות פיגוע בחוף בונדי בסידני, אוסטרליה בו נרצחו 15 יהודים במהלך מסיבת חנוכה המונית, תהה בשידור אצל רביב דרוקר: "'האם אנחנו לא אחראים קצת לטשטוש הזה בין ביקורת על עזה ובין אנטישמיות". 

 חיים אישיים 
לוי נשוי בשנית, לאמנית והבלשנית ד"ר ענבל רשף, ואב לשניים. מתגורר בתל אביב. מגדיר את עצמו כאתאיסט.

 קישורים חיצוניים 






 מאמרי אמנון לוי במגזין "ליברל"








מכּתביו:
  - פרק מהספר "החרדים"







הערות שוליים

*
קטגוריה:אנשי טלוויזיה ישראלים
קטגוריה:מנחי טלוויזיה ישראלים
קטגוריה:סגל חדשות
קטגוריה:הערוץ הראשון: שדרנים ומנחים
קטגוריה:ערוץ עשר: שדרנים, שחקנים ומנחים
קטגוריה:הטלוויזיה החינוכית הישראלית - אישים
קטגוריה:ערב חדש
קטגוריה:אתאיסטים ישראלים
קטגוריה:כתבים לענייני חרדים
קטגוריה:זוכי פרס מסך הזהב: מנחים
קטגוריה:בוגרי הגימנסיה הריאלית
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1955